BG Официален вестник на Европейския съюз C 283/7

Обобщена информация, която държавите-членки съобщават относно държавна помощ, предоставена в съответствие с Регламент (ЕО) № 1857/2006 на Комисията за прилагане на членове 87 и 88 от Договора към държавната помощ за малки и средни предприятия, осъществяващи дейност в производството на селскостопански продукти, и за изменение на Регламент (ЕО) № 70/2001

(2008/C 283/04)

Помощ №: XA 268/08

Държава-членка: Обединено кралство

Регион: Northern Ireland

Наименование на схемата за помощ или име на дружеството получател на индивидуалната помощ: The New Entrants Scheme for Young Farmers

Правно основание: Financial Assistance for Young Farmers (Northern Ireland) Order 2004 (SI 2004/3080 (NI 21), the Financial Assistance for Young Farmers Scheme Order (Northern Ireland) 2005 (SR 2005/69), the Financial Assistance for Young Farmers Scheme (Amendment) Order (Northern Ireland) 2005 (SR 2005/540) and the Financial Assistance for Young Farmers Scheme (Amendment) Order (Northern Ireland) 2008 (SR 2008/186)

Планирани годишни разходи за схемата или общ размер на индивидуалната помощ, предоставена на дружеството:

Участници в схемата Общо участници Средна стойност на изплатените кредити Средна годишна стойност на изплатените кредити на участник Сума 2008/2009 г. 95 95 15 994 3 199 0 (1) 2009/2010 г. 0 95 15 994 3 199 303 905 2010/2011 г. 0 95 15 994 3 199 303 905 2011/2012 г. 0 95 15 994 3 199 303 905 2012/2013 г. 0 95 15 994 3 199 303 905 2013/2014 г. 0 95 15 994 3 199 303 905 Цялата сума на помощта за изплащане е 1,6 милиона GBP.

Максимален интензитет на помощта: Схемата дава право на субсидиран лихвен процент върху заемите, изтеглени от млади фермери. Максималният размер на предоставената помощ е 17 000 GBP за период от 5 години. Лихвеният процент, за който се изплаща субсидия, е определен на 3,5 % над основния лихвен процент на Bank of England (приблизително 2,5 % над основния лихвен процент на местните кредитни институции). Кандидатите, които сключват заеми с по-висок от споменатия лихвен процент, заплащат сами разликата в лихвите

Дата на въвеждане: Схемата влиза в действие на 1 август 2008 г.

Срок на схемата или на предоставената индивидуална помощ: Максималният период за изплащане на субсидия за лихвен процент е 5 години, като последните плащания към по-голямата част от участниците в схемата ще бъдат извършени не по-късно от 31 март 2014 г. Но тъй като схемата позволява на кандидатите да теглят средства по заема до 31 юли 2010 г., възможно е някои плащания да се прехвърлят в 2015/2016 финансова година. Няма ограничения за сумата или срока на заема, но по схемата няма да бъдат приемани нови заявления за участие след 27 февруари 2009 г. или преди това, ако всички налични фондове са разпределени

Цел на помощта: Развитие на отрасъла. В съответствие с член 7 от Регламент (EО) № 1857/2006 приемливите разходи представляват субсидия за лихвен процент върху заем за покриване на разходите за установяване на нови фермери на възраст под 40 години, които се установяват за първи път като ръководители на стопанство. Това ще насърчи допълнителното инвестиране в селското стопанство, което от своя страна ще позволи развитие на нови дейности или ще добави нова стойност за селското стопанство в Северна Ирландия

Обхванат сектор: Схемата е предназначена за млади фермери, които ще се занимават предимно с производство, макар че преработката и предлагането на пазара биха могли да бъдат част от дейността на стопанството. Схемата се отнася до всички видове производство.

Настоящата схема се прилага само за малки и средни предприятия (MСП), както е посочено в член 2, параграф 5 от Регламент (ЕО) № 1857/2006

Име и адрес на органа, предоставящ помощта: Законовият орган, отговарящ за схемата, е:

Department of Agriculture and Rural Development

Dundonald House

Upper Newtownards Road

Belfast BT4 3SB

United Kingdom

Организацията, ръководеща схемата, е:

Department of Agriculture and Rural Development

Dundonald House

Upper Newtownards Road

Belfast BT4 3SB

United Kingdom

Интернет адрес: http://www.dardni.gov.uk/financial_assistance_for_young_farmers_scheme_in_northern_ireland.doc

Друга информация: Допълнителна и по-подробна информация относно изискванията за приемливост и правилата на схемата може да намерите на посочените по-горе интернет адреси. С настоящата схема се удължава срока на съществуващата схема XA 123/07, но не се увеличават кумулативните разходи над първоначално планираните. Във всяко друго отношение схемата остава непроменена. Когато настоящата схема влезе в сила, няма да бъдат приемани нови заявления за участие по схемата XA 123/07.

Подписано и датирано от името на Департамента за околна среда, храни и въпроси на селските райони (компетентен орган за Обединеното кралство)

Mr Neil Marr

UK Agricultural State Aid Adviser

DEFRA

Area 5D, 9 Millbank

C/o Nobel House

17 Smith Square

Westminster

London SW1P 3JR

United Kingdom

Помощ №: XA 291/08

Държава-членка: Република Кипър

Регион: Не се прилага

Наименование на схемата за помощ или име на дружеството, което получава индивидуална помощ: Σχέδιο Αγροτικής Πολιτικής της Αρχής Ηλεκτρισμού Κύπρου

Правно основание: Οι περί Αναπτύξεως Ηλεκτρισμού (Τροποποιητικοί) Κανονισμοί του 2008

Планирани годишни разходи за схемата или общ размер на индивидуалната помощ, предоставена на дружеството: Наличните бюджетни кредити за 2008 г. възлизат общо на 3 417 203 EUR Оперативните разходи за работния план през идните години ще се покриват от наличните средства в бюджета на Кипърската Електрическа Компания (Cyprus Electricity Authority)

Максимален интензитет на помощта: 60 % (за нови земеделски производители, както са определени в член 2, параграф 11 от Регламент (ЕО) № 1857/2006, работещи и/или живеещи в по-неблагоприятни райони, където инвестициите се правят до пет години след установяването им

Дата на въвеждане:

Срок на схемата или на предоставената индивидуална помощ: До 31 декември 2013 г.

Цел на помощта: Осигуряване на електроенергия на селскостопански сгради, които участват в процеса на първичното производство на селскостопански продукти и които са част от стопанството, като животновъдни стопанства, селскостопански складове, водни помпи, сгради за отглеждане на животни и птици, водоснабдителни и водопречиствателни инсталации, преси и инсталации в биологични пречиствателни станции (член 4 от Регламент (ЕО) № 1857/2006)

Обхванат сектор: Всички земеделски и животновъдни стопанства, които се занимават с първичното производство на селскостопански продукти

Име и адрес на органа, предоставящ помощта:

Aρχή Ηλεκτρισμού Κύπρου Αμφιπόλεως 11 Στρόβολος, Τ.Θ. 24506 CY-1399 Λευκωσία, Κύπρος

Интернет адрес: www.moa.gov.cy/da

Друга информация: Участниците в работния план ще се избират въз основа на обективни критерии, определени в него

Помощ №: XA 305/08

Държава-членка: Испания

Регион: Comunidad Valenciana

Наименование на схемата за помощ или име на дружеството, получател на индивидуалната помощ: Universidad Cardenal Herrera-CEU

Правно основание: Resolución de la Consellera de Agricultura Pesca y Alimentación, que concede la subvención basada en una línea nominativa descrita en la ley 15/2007 de presupuestos de la Generalitat

Планирани годишни разходи: 60 000 ЕUR през 2008 г.

Максимален интензитет на помощта: 100 %

Дата на въвеждане: От датата на публикуване на регистрационния номер на молбата за освобождаване на уебсайта на Генерална дирекция „Селско стопанство и развитие на селските райони“ на Комисията

Срок на схемата или на предоставената индивидуална помощ: 2008 г.

Цел на помощта: Проект за предоставяне на техническа помощ за образование и обучение на собственици на селскостопански животни и на работещите непосредствено в животновъдния сектор за 2008 г.

Включва разходите за организиране на програма за обучение, пътни и дневни разходи на участниците, разходите по наемане на помещения, публикации, както и за мерки за разпространяване на научни знания, при условие, че не се посочват фирми или търговски марки.

Допустимите разходи, покривани от помощта, са посочените в член 15 (техническа помощ в селскостопанския сектор) на Регламент (EО) № 1857/2006

Обхванат сектор: Собственици на селскостопански животни и работещите непосредствено в животновъдния сектор

Наименование и адрес на органа, предоставящ помощта:

Conselleria de Agricultura, Pesca y Alimentación Amadeo de Saboya, 2 E-46010 Valencia

Друга информация: —

Интернет адрес: http://www.agricultura.gva.es/especiales/ayudas_agrarias/pdf/UCH_CEU_2008 %20.pdf

Валенсия, 18 юли 2008 г.

Генерален директор на селскостопанското производство

Laura PEÑARROYA FABREGAT

(1) Тъй като помощта се изплаща веднъж годишно за минал период, няма да има плащане за година 1.